A TANÁCS HATÁROZATA
(2007. január 1.)
az Európai Gazdasági és Szociális Bizottság bolgár és román tagjainak kinevezéséről
(2007/3/EK, Euratom)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 259. cikkére,
tekintettel az Európai Atomenergia-közösséget létrehozó szerződésre és különösen annak 167. cikkére,
tekintettel Bulgária és Románia csatlakozási okmányára és különösen annak 12. és 48. cikkére,
tekintettel a Bolgár Köztársaság és Románia kormányainak javaslatára,
tekintettel a Bizottság véleményére,
mivel:
(1)
A Tanács 2006/524/EK, Euratom (1), 206/651/EK, Euratom (2) és 2006/703/EK, Euratom (3) határozatával kinevezte az Európai Gazdasági és Szociális Bizottság tagjait a 2006. szeptember 21-től2010. szeptember 20-ig terjedő időszakra.
(2)
A Bolgár Köztársaságnak és Romániának az Európai Unióhoz történő csatlakozását követően az Európai Gazdasági és Szociális Bizottságot huszonhét olyan tag kinevezésével kell kibővíteni, akik Bulgária és Románia szervezett civil társadalmának különböző gazdasági és társadalmi alkotóelemeit képviselik,
A KÖVETKEZŐKÉPPEN HATÁROZOTT:
1. cikk
A Tanács 2010. szeptember 20-ig terjedő időszakra az Európai Gazdasági és Szociális Bizottság tagjaivá nevezi ki azokat a személyeket, akiknek a neve és beosztása az e határozat mellékletében található listán szerepel.
2. cikk
Ez a határozat az elfogadásának napján lép hatályba.
Ezt a határozatot 2007. január 1-jétől kell alkalmazni.
Kelt Brüsszelben, 2007. január 1-jén.